Fliekresensie: Friends with Benefits – skaflike Vrydagaand-vermaak | SARIE
Fliekresensie: Friends with Benefits – skaflike Vrydagaand-vermaak	deur admin
Die storie is heel gewoon en word uiters oppervlakkig hanteer. Daar is geen verrassings of relevante vrae wat gevra word nie. Die hoogtepunt
Mila het in Black Swan bewys sy kan jou aandag ten volle hou. Justin Timberlake se eerste geloofwaardige rol was in die onbekende en gemiddelde film Black Snake Moan. (Christina Ricci verbaas ook daarin.) FWB is nie so stroperig soos die gemiddelde romantiese komedie nie. Die draaiboek het inderdaad 'n 'onder die belt'-element waarvan dié kyker gehou het, maar dit kan dalk sommige sensitiewe siele aanstoot gee. Die keuse van ondersteunende akteurs dra by tot die integriteit van die film. Patricia Clarkson is een van die mees ongewaardeerde aktrises van die afgelope twintig jaar. As die film Cairo Time ooit by die plaaslike DVD-winkel verskyn, neem dit summier uit. Dit bevat 'n ouwêreldse romanse wat jou voete onder jou sal uitslaan.
Wat kan 'n mens sê van Woody Harrelson? Hy pak elke rol met oorgawe aan – van queer sportskrywer in FWB tot macho zombie-moordenaar in Zombieland. Die man is net nooit vervelig nie. Vermaak vs kuns
FWB is uiters goeie vermaak en ligjare bo die gemiddelde vervelige romantiese komedie waarmee ons bombardeer word. Met 'n bietjie ekstra moeite – 'n interessanter storie, 'n meer geloofwaardige agtergrond, karakters wat effens dieper ondersoek word – sou dit maklik kon kwalifiseer as 'n kunsfilm.Vir wie sal ek dit aanbeveel?
Enigiemand wat hou van ligte vermaak, maar nie sensitief is vir seksuele inhoud nie. Mila en Justin bevind hulself in 'n paar interessante posisies en praat reguit daaroor. Opsommend
Friends with Benefits word bloot gedra deur die sterkte van die akteurs se vertoning. Dit is 'n groot jammerte dat daar nie meer aan die film is nie.